Vaidlus Eesti üle jätkus ka väiksemates lehtedes. Sotsiaaldemokraatide Uutispäivä Demaris võttis sõna eakas kirjanik Pentti Holappa, Finlandia laureaat ja eluagne sotsiaaldemokraat. Holappa mõistis üheselt hukka  nõukoguliku ajaloo vääristamise ja ka alusetud väited Eesti vähemuste olukorrast, mida ajaloo teemaga üha seotakse. Ta hindas Paju ja Oksaneni raamatut positiivselt ja imestas, kuidas üldse Soomes võib olla inimesi, kel on jultumust kaitsta N. Liidus aastakümneid jätkunud siseterrorit. "Usun, et Lääne-Euroopas ennetaks juba elementaarne kõlblikkus sellise käitumise," märgib vanameister.